### **Darovacia zmluva**

**Darkyňa:**

1.

meno a priezvisko: Veronika Mozoláková rod. Kozoňová

dátum narodenia: 28.11.1977

rodné číslo: 776128/7325

trvale bytom: Okružná ulica 428/12, 919 09 Bohdanovce nad Trnavou

občianstvo: SR

**Obdarovaná:**

1.

Obec Bohdanovce nad Trnavou, IČO: 00312266, Trhová ulica 268/1, 919 09 Bohdanovce nad Trnavou, zastúpená starostom obce

meno a priezvisko: Sučák Miroslav rod. Sučák

dátum narodenia: 08.11.1957

rodné číslo: 571108/6931

trvale bytom: Tehelná ulica 139/44, 919 09 Bohdanovce nad Trnavou

občianstvo: SR

**Čl. I.**

 **Nehnuteľnosť v katastrálnom území Bohdanovce nad Trnavou, zapísanú na LV č. 1586 ako parcela registra C KN č. 279/11 zastavaná plocha a nádvorie o výmere 11 m2, vlastní: Mozoláková Veronika rod. Kozoňová v podiele 1/1-ina.**

**Predmet zmluvy**

**Čl. II**

 **Darkyňa, Mozoláková Veronika rod. Kozoňová v podiele 1/1-ina touto darovacou zmluvou daruje nehnuteľnosť v katastrálnom území Bohdanovce nad Trnavou, t. j. parc. č. 279/11 zastavaná plocha a nádvorie o výmere 11 m2 v celosti obdarovanej obci do jej vlastníctva a obdarovaná, Obec Bohdanovce nad Trnavou, IČO: 00312266 s vďakou prijíma tento dar do svojho vlastníctva v podiele 1/1-ina.**

**Čl. III**

 Darkyňa a obdarovaná zhodne prehlasujú, že obdarovaná sa oboznámila so stavom nehnuteľnosti.

 Darkyňa vyhlasuje, že na darovanej nehnuteľnosti neviaznu žiadne dlhy, vecné bremená a iné ťarchy, okrem uvedených v tejto zmluve, a teda že netrpia právnymi vadami, ktoré by obdarovanej obmedzili alebo by jej mohli spôsobiť zánik práva vlastniť predmet daru, užívať ho alebo inak s ním nakladať vrátane práva ho ďalej scudziť tretím osobám.

 V prípade jednostranného odstúpenia od zmluvy, ktorýmkoľvek z účastníkov v akejkoľvek fáze prevodu nehnuteľnosti opísanej v Čl. I., II., má druhá zmluvná strana voči odstupujúcej strane nárok na úhradu všetkých nevyhnutne vynaložených nákladov spojených s prevodom vyššie uvedenej nehnuteľnosti.

##### **Čl. IV**

**Nadobudnutie vlastníctva**

 Zmluvné strany berú na vedomie, že podpísaním tejto zmluvy sú svojimi zmluvnými prejavmi viazaní až do rozhodnutia Okresného úradu Trnava, katastrálny odbor o povolení alebo zamietnutí vkladu vlastníckeho práva do katastra nehnuteľností.

 Zmluvné strany berú na vedomie, že vlastnícke právo k nehnuteľnosti opísanej v Č1. I. a Čl. II. tejto zmluvy nadobudne obdarovaná povolením vkladu do katastra nehnuteľností Okresného úradu Trnava, katastrálny odbor.

 V prípade prerušenia konania o povolení vkladu do katastra nehnuteľností, sa darkyňa zaväzuje, že na vlastné náklady bezodkladne odstráni všetky nedostatky, na ktoré bude katastrom vyzvaná.

 V prípade, ak by Okresný úrad Trnava, katastrálny odbor rozhodol o zamietnutí návrhu na vklad, sú zmluvné strany podľa § 457 Občianskeho zákonníka povinné vrátiť si vzájomne poskytnuté plnenia bezodkladne.

 Právne účinky z tejto darovacej zmluvy nastávajú dňom právoplatnosti rozhodnutia Okresného úradu Trnava, katastrálny odbor o vklade darovacej zmluvy do katastra a svojimi zmluvnými prejavmi sú viazaní až do tohto dňa.

 Poplatky z prevodu zaplatia účastníci darovacej zmluvy podľa platných predpisov.

**Čl. V**

**Záverečné ustanovenia**

 Zmeny tejto darovacej zmluvy je možné robiť len písomnými dodatkami, podpísanými oboma zmluvnými stranami. Darkyňa podpisom tejto zmluvy udeľuje plnú moc obdarovanej k odstráneniu prípadných chýb v písaní a počítaní a iných zjavných nesprávností uvedených v tejto zmluve alebo návrhu na vklad vlastníckeho práva podľa tejto zmluvy, ktoré by bránili vkladu vlastníckeho práva k predmetu prevodu podľa tejto zmluvy v prospech obdarovanej spojené s podpisom dodatkov.

 Táto zmluva nadobúda platnosť dňom jej podpisu oboma zmluvnými stranami. Je vyhotovená v štyroch rovnopisoch, z ktorých po podpise zmluvy zostáva jedno vyhotovenie originálu darkyni a jedno vyhotovenie originálu obdarovanej. Dve vyhotovenia originálu budú spolu s návrhom na vklad vlastníckeho práva doručené na Okresný úrad Trnava, katastrálny odbor, za účelom registrácie a povolenia vkladu vlastníckeho práva do katastra nehnuteľností v prospech obdarovanej. Podpis darkyne na zmluve musí byť úradne overený.

 Náklady spojené s podpisom zmlúv (overenie podpisu) hradí obdarovaná.

 Táto zmluva nadobúda právnu platnosť jej podpísaním oboma zmluvnými stranami a účinnosť dňom nasledujúcim po dni jej zverejnenia podľa ustanovení § 47a ods. 1 Občianskeho zákonníka v spojení s ustanovením § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

 Táto zmluva nadobúda právnu platnosť jej podpísaním oboma zmluvnými stranami a vecnoprávnu účinnosť dňom právoplatnosti rozhodnutia o povolení vkladu vlastníckeho práva k nehnuteľnosti, Okresným úradom Trnava, katastrálnym odborom.

 Zmluvné strany prehlasujú, že sa podrobne oboznámili s touto zmluvou, ktorej porozumeli, súhlasia s jej obsahom, ktorý je prejavom ich slobodnej a pravej vôle a na znak súhlasu pripájajú pod túto zmluvu svoje podpisy.

Bohdanovce nad Trnavou 27.01.2022

**Darkyňa:**

Mozoláková Veronika rod. Kozoňová\_\_\_\_\_\_\_\_\_\_\_\_\_\_\_\_\_

**Obdarovaná:**

Obec Bohdanovce nad Trnavou, zastúpená starostom

Miroslavom Sučákom rod. Sučák\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_